বেঁচে থাকা জঙ্গির ছবি প্রকাশ করল বেলজিয়াম – আওয়ার নিউজ
বেঁচে থাকা জঙ্গির ছবি প্রকাশ করল বেলজিয়াম
প্যারিস হামলার সঙ্গে জড়িত অন্যতম মাস্টার মাইন্ড আবদেস্লাম সালাহ্-র ছবি প্রকাশ করল বেলজিয়াম। মনে করা হচ্ছে, যে কজন জঙ্গি এখনও জীবিত, তাদের মধ্যে সবথেকে ভয়ঙ্কর জঙ্গি সে-ই। বিশ্বজুড়েই গ্রেফতারির পরওয়ানা জারি করা হয়েছে তার বিরুদ্ধে। খবর জিনিউজের।
খবরে বলা হয়, সালাহ্-রা তিন ভাই-ই প্যারিসের এই বর্বরতম হামলার সঙ্গে জড়িত। আবদেস্লাম সালাহ্-র বয়স ২৬ বছর। ফ্রান্স জানিয়েছে, এই সালাহ্-অত্যন্ত ভয়ঙ্কর। তাই তাকে খুঁজে পেতে এখন হন্যে হয়ে খোঁজ শুরু হয়েছে। সালাহ্-র ভাই ইব্রাহিম ইতিমধ্যে মারা গিয়েছে বাতাক্লাঁ কনসার্ট হলে। তার আর এক ভাই মহম্মদও মারা গিয়েছে।
অনুমান করা হচ্ছে, মোট আটজন জঙ্গি এই হামলায় জড়িয়ে ছিল। এদের মধ্যে সাতজন বন্দুকবাজ আত্মঘাতী বেল্ট পরে ছিল। এবং তারা প্রত্যেকেই হামলার দিন মারা গিয়েছে। সালাহ্-ই সম্ভবত অষ্টম জঙ্গি। আপাতত বেলজিয়াম এবং ফ্রান্স তো বটেই ইউরোপের অন্য দেশগুলোও হন্যে হয়ে খুঁজছে সালাহ্-কে।
আন্তর্জাতিক Comments Off on বেঁচে থাকা জঙ্গির ছবি প্রকাশ করল বেলজিয়াম সংবাদটি প্রিন্ট করুন
« অবশেষে নূর হোসেনকে সম্পদের নোটিশ দিচ্ছে দুদক (পূর্বের সংবাদ)
(পরের সংবাদ) খুলনায় উপজেলা জামায়াতের আমীর গ্রেফতার »